Okrug Korča
Okrug Korča (albanski: Qarku i Korçës) jest jedan od 12 okruga Albanije. Nalazi se u južnom dijelu države. Graniči s okruzima: Elbasan na sjeverozapadu, Berat na zapadu i Okrugom Gjirokastr na jugozapadu a granični je okrug i sa dvije susjedne države: Makedonijom na sjeveroistoku i Grčkom na istoku. Sa površinom od 3.711 km2 najveći je okrug u državi a prema broju stanovnika kojih je prema podacima od 1.1.2016. godine u okrugu bilo 221.706 peti je albanski okrug. Glavni i najveći grad je Korča po kojem je okrug i nazvan.